《入京口遣兴》
明代·屠侨

行色忽惊春已暮，乡心无奈梦相牵。瓮城潮送江南路，虎寺峰临柳外天。

云影恍疑金木相，日华遥瞩凤麟妍。再圆招宝山前月，十日桃花渡口船。

作者简介：（1480—1555）明浙江鄞县人，字安卿，号东洲。屠湖子。正德六年进士。授御史。巡视居庸诸关。武宗遣使捕虎豹，侨力谏不可。累迁至左都御史。卒谥简肃。有《东洲杂稿》、《南雍集》。